INTERNE LOVE  
for Haveforeningen Søparken

**Kapitel 1**

**Formål**

§1 Loven skal sikre at alle lejere i foreningen overholder gældende lejekontrakt og vedtægter med Horsens Kommune samt gældende lovgivning for kolonihaver jf. Bekendtgørelse af lov om kolonihaver

**Kapitel 2**

**Ikrafttrædelse og ændring**

§2 Loven kan ændres ved den årlige generalforsamling og vedtages ved simpelt flertal af de fremmødte.

**Kapitel 3**

**Leje af jorden**

§3 Haveforeningen overtager lejen af den jordlod, som kolonihaveforbundet har lejet af Horsens Kommune, beliggende ved Sverigesvej og betaler den af kommunen bestemte leje iflg. lejekontrakten.  
Medlemmer skal være medlem af Kolonihaveforbundet for Danmark.

§4 Lejemålet er uopsigeligt af kommunen indtil år 2041.

**Kapitel 4**

**Bestyrelsen**

§5 Foreningen skal gennem sin bestyrelse sikre at bestemmelser udefra, såsom byplan, lokalplan, tinglyste deklarationer, kontrakter o. Lign overholdes og respekteres af foreningens medlemmer.

Stk. 2. det er ikke bestyrelsens ansvar at tage sig af indbyrdes stridigheder havelejere i mellem.

§6 Juridisk post sendes pr. mail hvis muligt, og ellers med post nord til hjemmeadresse.

§7 Informationer fra bestyrelsen og festudvalg m.m. udleveres/sendes pr. mail eller i jeres postkasse.

§8 Enhver klage der vedrører haveforeningen eller bestyrelsen skal foregå skriftligt pr. mail, samt at mundtlige advarsler/påbud efterfølgende skal sendes pr. mail.

Stk. 2. mindst 2 bestyrelsesmedlemmer har ret til at gå ind i haverne med et påbud eller andet, også selvom haven er aflåst.

**Kapitel 5**

**Medlemmer**

§9 Hvert medlem kan kun erhverve én have under Sydøstjyllands Kreds, Horsens afdeling.

§10 Medlemmer må ikke overlade brugen eller låne/udleje haven til andre.

§11 Som medlemmer kan optages borgere med fast og lovlig bopæl i Horsens Kommune, samt tilknyttede omegnskommuner.

§12 Ønsker man optagelse/godkendelse i haveforeningen sker dette til formand eller kasserer, og herefter kan man optages på venteliste jf. kapitel 6 §29-31

§13 Medlemmer skal melde adresseændring senest 2 uger efter ændring er sket.

§14 Haveforeningen skal altid være i besiddelse af havelejers gyldige e-mailadresse, idet al korrespondance mellem Haveforening og lejer foregår pr. E-mail.

Stk. 2 Hvis der skriftligt vises at man er fritaget for elektronisk post fra myndighederne, vil korrespondance ske pr. brev/post.

§15 Ved hvert havelod skal der være ophængt en postkasse, ligesom der på haveloddet tydeligt skal fremgå haveloddets nummer.

stk 2. Hvis post nord kommer med krav om at opstille postkasser ved Søparkens indkørsel, taget dette op på næstkommende generalforsamling.

**Kapitel 6**

**Køb og salg af haver**

**Vurdering**

§16 Vurderingsrapport bestilles af Sydøstjylland kolonihavekreds ved vurderingsteamet. Vurderings gebyret betales direkte til vurderingsteamet via bankkonto eller Mobilepay. Der tages kontakt til Formanden for bestilling af vurdering af havelod.

§17 Ønsker man at afhænde sin have, skal haven vurderes. Vurdering betales af sælger og vurdering er gældende 1 år fra vurderingsdatoen. Vurdering bestilles hos formanden i foreningen.

**Køb/Salg**

§18 Alle skal have en gyldig lejeaftale fra Kolonihaveforbundet for Danmark.

§19 Når køber er fundet og godkendt, udfærdiges købsaftale mellem køber og sælger.

§20 Ved al handel over 10.000,00 kr. skal købe/salgssum deponeres på Søparkens deponeringskonto. Efter fortrydelsesfristen afregnes til hhv. sælger og til foreningen, såfremt foreningen har tilgodehavende.

§21 Ved salg på beløb fra 150.000 kr. og opefter skal handel ske via advokat. Bestyrelsen anbefaler man bruger den advokat der anbefales af Sydøstjyllands kolonihavekreds.

§22 Al handel uden bestyrelsens medvirken er ugyldig. Der skal altid rettes henvendelse til bestyrelsen, når en have sættes til salg.

§23 Ved salg af en have er der i købsaftalen indført en ”Status for salg af have nr. X”. Dette sker pga. nye regulativer og love, som bestyrelsen bliver pålagt skal overholdes. Ved status skal tjekkes om byggeregler er overholdt, vækster ikke er for høje.

§24 Ved salg af en have skal sælger betale Søparken 500 kr. Beløbet dækker alle adm. omkostninger der er i forbindelse med et salg inkl. Tingbogsattesten. (dog ikke bestilling af vurdering, som betales særskilt til kolonihaveforbundets vurderingsteam.

§25 Hvis der forefindes overbebyggelse, skal huset lovliggøres inden salg kan ske. Alle regler i den til enhver tid gældende lejekontrakt/lejeaftale med kommunen skal overholdes.

§26 Ved overtagelse af en have betales et optagelsesgebyr på 600 kr. Beløbet på optagelsesgebyret kan ændres og vedtages på ordinær generalforsamling.

§27 Ved overtagelse af en have udleveres et sæt interne love og vedtægter for H/F Søparken, som køber hermed forpligtiger sig til at overholde.

§28 Ved flytning til anden kommune skal haven sælges iht. gældende vedtægter og lejeaftale.

**Venteliste**

§29 Gebyr for optagelse på venteliste er pt. 300 kr. For at bibeholde sin plads på ventelisten i efterfølgende år/årsskifte, betales 100 kr. pr. år ultimo januar måned med forfald efterfølgende måned den 5.

§30 Reglerne og håndtering vedr. ventelisten:

- Ventelisten tilbydes havelodet i prioriteret rækkefølge (se ventelisten)

- Ventelisten får 7 dage til at henvende sig ved interesse for køb af haven.

- Alle på ventelisten kan byde ind, og bestyrelsen håndhæver at rækkefølgen bliver overholdt.

- Hvis man har budt ind på køb af haven, og ikke hører fra bestyrelsen indenfor 10 dage fra modtagelsen af mail, er man ikke kommet i betragtning, men beholder sin plads på ventelisten.

- Når de 7 dage er gået, kan sælger selv bestemme hvem der kommer i betragtning til køb af haven.

- Hvis prisen ændres, skal den udbydes til ventelisten igen, dette gør sig også gældende hvis prisen handles ned.

**Kapitel 7**

**Betalingsforpligtelser og økonomi**

§31 Undlader et medlem at betale sine pengepligtige ydelser rettidigt eller ikke opfylder sine forpligtigelser eller andet taler derfor, henvises til gældende vedtægter og lejekontrakt.

§32 Såfremt et medlem er bortrejst ud over 3 uger eller er udsat for længere tids sygdom, kan der gives henstand ved henvendelse til bestyrelsen. Dog skal haven ved længerevarende forsømmelse (uanset af hvilken grund) afhændes.

§33 Hvis et lejemål ophører, er lejeren forpligtiget til fjernelse eller afsætning/salg af huse og løsøre.

**Haveleje**

§34 Haveleje betales hvert halve år = 2 gange pr år hhv. den 5. januar og 1. juli.

**Kassereren**

§35 Hf Søparken gør brug af en ekstern kasserer/bogholder, som vælges af bestyrelsen. Kassereren/bogholderen varetager håndtering af alle bilag samt håndtering af de betalingsforpligtigelser Hf Søparken har. Kassereren/bogholder samarbejder med kassererformidler, som er valgt på generalforsamling.

§36 Der anvendes 2 faktor godkendelse i netbank og generelt ved økonomiske transaktioner

§37 Hf Søparken likvide midler/indestående i bank altid som udgangspunkt, skal have en værdi – der svarer til halvdelen af Søparkens årlige udgifter. Dette vil bevirke at der altid er likvide midler til at kunne betale for de mest nødvendige udgifter og evt. andre uforudsete driftsudgifter.

§38 Ved eventuelt overskud på miljøkonto og fælleshuskontoen skal der ved årlig generalforsamling drøftes hvad overskuddet skal bruges til, eller om det skal gemmes.

**Honorar**

§39 Bestyrelsen fastsætter selv deres honorar til bestyrelsesmedlemmerne.

§40 Honorering ift. Poster og opgaver i Søparken. Hvis der kommer løbende opgaver til varetagelse eller blot enkeltstående, kan bestyrelsen træffe beslutning om honorering. Bestyrelsen har til en hver tid bemyndigelse til at fjerne poster løbende, hvis de ikke fremmer driften i foreningen.

* Græsslåning/rivning af vej: 1000 kr.
* Administration af fælleshus: 1000 kr.
* Ansvarlig for loppemarked: 500 kr.
* Ansvarlig for aflæsning af

vandmåler: 500 kr.

**Forsikring**

§41 Pr. 1.juli 2017 skal alle havehandler indeholde krav, om at der skal tegnes forsikring i Søparken kollektive forsikringsordning. Alle haver der pt. er med i forsikringsordningen, skal forblive i denne forsikringsaftale. Hensigten er at alle 54 haver på sigt kommer med i den kollektive forsikringsordning, for så at indlemme økonomien i forsikringsordning ind i Søparkens kontingent

§42 Betaling af forsikringens fulde beløb forfalder sammen med 1. rate haveleje den 5 januar.

**Boder/rykkere**

§43 Ved enhver misligholdelse udstedes der opkrævning af bod, dog gives der først en påtale med besked om at bringe det påtalte i orden.

Stk. 2 Ved gentagen mislighold gives der ikke påtale, men straks bod.

§44 En bod af enhver art, er en pengepligtig ydelse i lejeforholdet.  
Bodstørrelse er: Ved 1. henvendelse kr. 300 kr. – 2. henvendelse kr. 500 – 3. henvendelse kr. 1.000.

Stk 2. alle pengepligtige ydelser udsendes i indeværende måned med forfald efterfølgende måned den 5. Herefter er følgende rykkerprocedure gældende:

Den 10 – rykker 1 på 300 kr.   
Den 15 – rykker 2 på 500 kr.   
Den 20 – rykker 3 på 1000 kr.

Såfremt en havelejer efter 3. rykker endnu ikke har betalt sine pengepligtige ydelser tages der stilling til ophævelse af lejemål efter gældende regler i vedtægter og lejekontrakt med Horsens kommune.

§45 Det er den til enhver tids siddende bestyrelse der afgør hvornår der skal tilsendes bod.

**Kapitel 8**

**Hf Søparkens arealer**

§46 Alt ophold på Søparkens arealer og i fælleshuset, sker på eget ansvar.

§47 Hf Søparken står for vedligeholdelse af stamvej samt sideveje med ralbelægning. Hf Søparken står for omkostningerne vedrørende dette.

Stk. 2. hvad angår sidevejen ved haverne 22-29 er der græsbelægning i midten pga. niveau for at forhindre nedskylning af grus, ral, sand m.m., hvorfor der ikke lægges ralbelægning.

Stk. 3. Hf. Søparken står får vedligeholdelse af søen. 1 gang årligt skal der kantklippes samt grødeklippes, således undgår Søparken en større opgravning hvert 4-5 år.

§48 Camping er ikke tilladt på Søparkens arealer, der kan dog fra bestyrelsen gives dispensation til enkelte overnatninger ifm. afholdelse af arrangement i egen have eller i fælleshuset.

§49 Motorstøj i haverne. Der henstilles til at man viser hensyn til naboerne ved anvendelse af motoriserede haveredskaber, værktøj og generatorer i haverne.

**Fællesarbejde**

§50 Hver have skal min. deltage i fællesarbejde 2 gange pr. havesæson. Såfremt dette ikke opfyldes, udstedes bod kr. 500,00 pr. have ved sæsonslut.

**Affald**

§51 Al henkastning af affald og lign. på Søparkens område er ikke tilladt. De opstillede affaldscontainere er kun til sortering ifølge gældende kommunale regler. Al øvrigt affald skal man selv sørge bortskaffelse af til kommunens genbrugsplads.

**Afbrænding**

§52 Afbrænding af bål, herunder bål i bålfade, af tørt, rent træ, træbriketter m.v., der ikke er affald (”hyggebål”, spejderbål m.v.) er tilladt i henhold til gældende regler jf. Bekendtgørelse om brandværnsforanstaltninger afbrænding, brug af ild, lys, varmekilder m.v. Dette skal finde sted i overensstemmelse med de generelle forsigtighedsbestemmelser jf. bekendtgørelsen og i forsvarlig afstand til brandbare overflader, brandbare genstande og brandbare oplag.

*Stk. 2.* Afbrænding af bål, herunder bål i bålfade, må ikke finde sted under overdækninger eller lign., medmindre disse er fremstillet med henblik herpå.

§53 Det er ikke tilladt af afbrænde haveaffald af.

**Dyr**

§54 husdyrhold er ikke tilladt.

§55 Jagt må ikke drives på arealet.

§56 Hunde skal føres i snor. Sker dette ikke og hundene forvolder skade, drages hundeejeren til ansvar.

§57 Hvis der i sommerperioden tages ophold i haven og hund medbringes, skal haven indhegnes således det ikke er muligt for hunden at løbe ud af haven.

§58 For så vidt angår katte der render frit rundt, skal katten neutraliseres og øremærkes/chippet, fordi der fra kommunal side udsættes et passende antal neutraliserede vildkatte, både for at holde bestanden af katte nede samt reduceres mus, rotter mm. Dette er en ny kommunal ordning, som både beskytter de neutraliserede genudsatte katte og lige så̊ også̊ tager højde for indfangning af både for stor bestand af katte eller katte der er syge. Derfor skal din kat neutraliseres og øremærkes, både for at undgå̊ øget katte bestand og for indfangning af ”private katte”.

§59Tiltrækning af øvrige vildkatte i form af fodring er ikke tilladt, og med mellemrum vil der blive indfanget evt. tilløbende vildkatte der ikke hører til i vores pastorat.

§60 Ænder og andre dyr der opholder sig i søen i Hf. Søparken må ikke fodres

**Parkering og hastighed**

§61 Al kørsel på Søparkens arealer skal foregå̊, med max. 15 km/t.

§62 Parkering må kun finde sted på p-pladser og altid gældende regler udstukket fra kommunen.

§63 Parkering på sidevejene er forbudt af sikkerhedsmæssige årsager. Der henvises til de 3 offentlige pladser. Det er tilladt for haverne 1-2-3-52-53-54 at parkere foran deres haver/havelåge, med **max 1 bil**, i lige række med hækken.

Stk. 2 Alle sluthaver/endehaverne på hver sidevej kan lave en gensidig aftale mellem bestyrelsen og de 2 havelejere, om at parkering er tilladt for enden af sidevejen. Aftalen er kun gældende når dokument er skriftligt underskrevet af alle parter og afleveret til bestyrelsen. Aftalen er kun gældende så længe de 2 havelejere der indgik aftalen lejer have i Søparken. Kommer der en ny lejer til skal aftalen genforhandles.

Tilføjense på generalforsamlingen: Ligeledes gælder dette også for haverne 43 og 44 at de ikke må have mere end **max 1 bil** pr. have foran egen have.

§64 Kortvarig standsning på sideveje – f.eks. aflæsning af byggematerialer, afhentning af haveaffald og øvrigt affald, møbeltransport – er tilladt.

§65 Trailere skal parkeres på egen grund, eller på trailerplads bag ved traktorskuret.  
Det er ikke tilladt at parkere/efterladte biler, trailere mm. uden nummerplade på Søparkens arealer.

**Haveloddet**

§66 Haven må bebos i perioden 1.april til 1. november. Folkeregisteradresse er tilladt i denne periode, men i vinterperioden, skal man have en permanent opholdsadresse uden for haveselskabet.

§67 Vask af biler er ikke tilladt.

§68 Der må ikke anvendes pesticider (round up o. Lign) inden for det lejede område.

§69 I vinterperioden er det tilladt at opsætte en presenning til vinteropbevaring af havemøbler o. Lign.

§70 Ingen må forlade sin have, såfremt en haveturbine er i gang med havevanding.

§71 Dræn skal etableres således at der ikke sker vandgener til nabogrundene. Tilslutning til foreningens dræn må kun ske ifølge tilladelse fra bestyrelsen. Dræntilslutning skal synes og godkendes af bestyrelsen.

**Beplantning**

§72 Der kan på den bagerste halvdel af haven og 2 m. fra skel plantes træer, der i udvokset tilstand ikke overstiger 3,5 m. Træer skal altid holdes beskåret til 3,5 m.

Stk. 2. Hvad angår Hf. Søparkens særlige træer/ædeltræer nærmere uddybet: egetræer, valnøddetræer, bøgetræer, ask, elm, abetræ og andre ædeltræsorter har disse dispensation til at overstige de i stk. 1 nævnte højder. Træerne skal stadig holdes beskåret. (Dispensation er givet via kommunen pr. mail den 11. august 2023 ved Lise Kjær)  
  
§73 Der må ikke på arealet anlægges vandbassiner uden bestyrelsens godkendelse. Vandbassiner må maksimalt have et areal på 4 m2 og en maksimal dybde på 30 cm. Tilladelse til større dybde – grundet dyrkning af f.eks. åkander – kan gives, men kun såfremt ansøgeren kan dokumentere at et vandret småmasket hegn vil blive spændt ud i 30 cm dybde.

**Hæk/ukrudt**

§74 Alle haver skal være omkranset af hæk og med 1 indgang/udgang, som placeres ud mod fælles sidevej.

§75 Alle hække, for/bag- og sidehække skal holdes fri for ukrudt, således der ingen gener er ind til naboen. Vedligehold af hække har enkelte havelejere selv ansvaret for.

§76 Forhækken skal være liguster/navr eller potentilla. Øvrige hække er enten liguster eller navr. (undtaget hybenhækken v/have 46,47). Sker der en udskiftning af hæksort, skal en hel side være ens hæksort.  
Potentilhække og hybenhække skal klippes helt ned hvert 3 år.

§77 Alle hække skal være klippet inden den 1. juli og den 15. september.

§78 Side- og baghække må ikke være højere end 1,60 m. Forhækken må ikke være højere end 1,25 m.

§79 For hækkene mod Sverigesvej gælder det, at der skal holdes en sti på ca. 1 m fri for ukrudt og vækster, så̊ hækken ikke går ud på bagsiden.

§80 Plankeværk må ikke opsættes ved hæk, så det går ud over hækkens vækst. Plankeværk må max. højde være - det samme som hækkens højde.

§81 Sidevejene skal være fri for ukrudt og vækster i perioden fra vandåbning til vandlukning. Hvert havelod er forpligtet til at fjerne ukrudt ud til midten af sidevejen eller for så vidt stamvej.

§82 Haverne skal dyrkes som almindelige haver og til stadighed holdes i god og tilbørlig orden.

§83 Max. 20m2 af havens areal må anlægges som ”vild have”, og altid med 2,5 meter til skel.

§84 Bestyrelsen planlægger et antal ”ukrudts- og hækrunder for hver sæson. Disse datoer skal fremgå af kalender eller på anden måde være tilgængelige for havelejere.

Stk. 2. Ved mislighold kan bestyrelsen træffe beslutning om udstedelse af bod.

Stk. 3 Hf Søparkens definition af misligholdt have er: Når bede og græsplæne løber ud i hinanden og haven har karakter af en naturhave hvor bevoksningshøjden af græs og ukrudt overstiger 30 cm.

**Kapitel 9**

**Bebyggelse**

**Hus/terrasse/drivhus/Orangeri**

§85 Husene skal være af træ. Der skal anvendes nyt træ eller genbrugstræ af god kvalitet.

§86 På hvert lod må der bebygges i alt 50 m2 og ingen bygning må være højere end 3,5 m fra terræn til rygning. Ingen bygning må opføres nærmere ved skellet mellem to lodder end 2,5 m. Mht. til byggestørrelse er det altid bestemmelserne i lejekontrakten med Horsens Kommune, der er gældende.

§87 Der må ud over de 50 m2 hus, opføres en overdækket terrasse på maksimalt 10 m2. Terrassen skal være åben, dog undtaget på den side, der er sammenbygget med huset.

§88 Der må opføres et fritstående drivhus på maksimalt 12 m2. Drivhuset skal placeres på den bagerste halvdel af haveloddet, og kan placeres 1 m fra skel. Dette gælder dog ikke haverne 26-35, drivhus opføres på samme halvdel som øvrig bebyggelse. Drivhus skal forinden opførelse ansøges og godkendes af bestyrelsen i Søparken. Ansøgningsskema hentes på www.hfsoparken.dk

**Ændring eller opførelse af bebyggelse på havelod**

§89 Opførelse og ændring af bygning på haveloddet følger bestemmelser i lejekontrakt med Horsens Kommune.

§90 Forinden opførelse og ændringer af bygninger påbegyndes skal have lejeren indhente byggetilladelse/ændringstilladelse.

§91 Bygge ansøgningsskema hentes på Søparkens hjemmeside [www.hfsoparken.dk](http://www.hfsoparken.dk) , skema udfyldes og underskrives af formand eller næstformand inden det afleveres hos Sydøstjyllands Kolonihave Kreds.

§92 Kredsen godkender tegninger og udsteder byggetilladelsen. Kredsens byggeregler skal overholdes. Ved færdiggørelse af byggeri/ændring kontaktes Kredsen igen for at få byggeriet godkendt og udstedt ibrugtagningstilladelse.

§93 Bestyrelsen skal påse at bygningerne til enhver tid overholder det i lejekontrakten foreskrevne og det pålægges i tilfælde af salg bestyrelsen at syne bygningen og tilse at gældende byggeregler er overholdt.

Stk. 2. Bestyrelsen er ikke bemyndiget til at give dispensationer ved byggeri, såfremt dette kan blive aktuelt, skal dispensation gives fra byggesag, Teknik og Miljø, Horsens Kommune.

§94 Husene skal opføres på den halvdel af havelodden, der er fjernest fra adgangssti. (Dette gælder dog ikke haverne 26 til 35, pga. højspændingsledninger).

§95 Byggematerialer, sand, jord mv. må kun lægges ved vejene efter aftale.  
Haven må ikke benyttes til oplagring af byggematerialer, oplagring må kun finde sted i en byggeperiode. Byggeperiode skal oplyses på byggetilladelsesanmodning.

**P-plads**

§96 Der kan etableres trailer p-plads inde i haven, etableres iht. gældende lejekontrakt.

§97 P-plads på haveloddet skal opføres efter regler fra Horsens Kommune og inden etablering skal der ansøges på et byggetilladelsesskema. Ansøgningsskema hentes på www.hfsoparken.dk Etablering af p-plads i haven skal ansøges hos bestyrelsen. Ansøgningsskema hentes på www.hfsoparken.dk

**Kapitel 10**

**Vand**

§98 Vandforbruget fordeles iht. egen vandmålerinstallation. Vandmålerinstallationen tilhører haven/havelejer og al vedligeholdelse/udskiftninger påhviler havelejeren.

Stk. 2. På nogle af haverne i den forreste del af Søparken har vi et meget højt vandspejl. Dette betyder at nogle vandmålere kan risikere at stå under vand i vinterperioden. Det er lejers eget ansvar at holde øje med dette og ved særlige risiko haver er det tilladt at afmontere vandmåler i vintersæson.

§99 Skulle der ske skade/frostsprængning på målerinstallationen er det havelejers egen bekostning af få reetableret målerinstallation, så ved risikohaver = afmonter vandmåleren ved sæsonslut

§100 Vandmåler/aflæsning skal forevises bestyrelsen ved afmontering (afmonteres først efter hovedhanen er lukket). Alle vandmålere skal være plomberet, dette sørger bestyrelsen for.

§101 Såfremt man ønsker vandforsyningsledning nedgravet i sin have, skal dette udføres i godkendte materialer. Alm. haveslange må ikke nedgraves, såfremt alm. haveslange benyttes, skal den ligge ovenpå jorden. Det skal her oplyses at forsyne sig med vand fra en alm. vandslange er sundhedsskadeligt.

§102 Medlemmer er pligtig til selv at åbne og lukke for vandet ved stophanen, så der ikke opstår frostsprængninger.

§103 Stophaner skal altid være fuldt funktionsdygtige og være synlige inde i haven. Stophane i jorden må ikke fjernes uden bestyrelsens accept/godkendelse.

§104 Vandspild må pågældende havelejer betale.

§105 Enhver reparation og vedligeholdelse af vandledning påhviler havelejeren, dog er foreningen ansvarlig for vandledninger indtil stophanen.

**Vandregnskab**

§106 Der udfærdiges et årligt vandregnskab for hele Søparken, dette udarbejdes ved sæsonslut (november md.). Ved sæsonslut går bestyrelsen rundt i alle haver og aflæser alle vandmålere. Enhver havelejer har pligt til at der er fri adgang til vandbrønden, og at vandbrønden ikke står fyldt med vand.

§107 Hvis havelejere har skyldige vandpenge, skal de betales efter samme regler jf. §43. Skyldige vandpenge er en pengepligtig ydelse i lejeforholdet. På vandregnskabet vil der blive pålagt et adm. Gebyr på 50 kr./have. Dette administrationsbeløb tilfalder Søparken.

**Vandåbning**

§108 Der er mødepligt for alle ved åbning af vand, idet det er havelejerens eget ansvar at alle installationer er funktionsdygtige og at der ikke forefindes utætheder.

§109 Fremmøde skal bekræftes og afkrydses nede i fælleshuset, hvor man samtidig meddeler bestyrelsen om ens egen vandinstallation/vandmåler er funktionsdygtig og al vandinstallation er OK.

§110 Hvis ikke der gives fremmøde ved åbning af vand, udstedes der bod på 300,00 kr./pr. have.

§111 Hvis man ikke har mulighed for at være til stede/lovligt fravær ved vandåbning, skal der gives besked til bestyrelsen samt der skal gives tilladelse til bestyrelsen at de må gå ind i haven og tjekke installationer. Ved et sådant lovlig fravær udstedes der ikke bod.

**Vandlukning**

§112 Vand-hovedhanen lukkes i vinterhalvåret. Datoen er nærmere defineret i lejekontrakten med Horsens Kommune.

§113 Bestyrelsen kommer ved sæsonslut rundt og aflæser alle vandmålere inde i haverne. Datoen er nærmere defineret på kalender eller på anden måde således alle havelejere er bekendte med tidspunkt.

**Kaptitel 11**

**Fælleshuset**

**Toiletter**

§114 Hvis man ikke har en nedgravet samletank i sin have, skal fællestoiletter benyttes.

§115 Hvis man har et campingtoilet på sit havelod skal dette tømmes i udslagskummen, som er placeret ved fællestoiletterne.

§116 Der kan hos bestyrelsen købes en nøgle til brug af fælleshusets toiletter og herunder udslagskumme. Nøglen koster 800 kr. pr. sæson og er pr. have. Nøglen må ikke deles med andre havelod.

Stk. 2. Opdages misbrug vil dette medføre en straksbod på 1000 kr.

**Festudvalg**

§117 Festudvalget udpeges af bestyrelsen og er underlagt bestyrelsens beslutninger. Festudvalget aflægger regnskab til bestyrelsen ved sæsonafslutning. Der kan foretages revision i løbet af året. Festudvalgets midler og inventar tilhører Søparken. Festudvalget afholder diverse udgifter af deres kasse, men dette skal aftales med bestyrelsen.

§118 Fælleshuset kan kun udlejes til havelejere. Havelejeren kan afholde et arrangement for deres børn, indtil barnets fyldte 18 år.

§119 Betaling for leje af fælleshuset er altid det gældende beløb som bestyrelsen har fastsat. Pt. er lejen fastsat til 1000,00 kr. for fredag/søndag. Det er også muligt at leje en enkelt dag til 500 kr. I prisen er inkluderet el og vand.

Stk. 2. Derudover skal der betales et dipositum på 300 kr. til uforudsete hændelser, eventuelt manglende rengøring. Såfremt der sker skader på inventar og service i lejeperioden, skal dette erstattes af lejer.

§120 Såfremt der sker skade på inventar og service i lejeperioden, skal dette erstattes af lejer.

§121 Har man have i Søparken og ønsker at stå for et fælles arrangement, kan fælleshus lånes gratis såfremt det er ledigt.

§122 Fælleshuset kan kun lejes de weekender der godkendes af Søparken, idet udlejning ikke må overstige vores egen brug af fælleshuset.

\*\*\*

***Ovenstående regler er lavet for at vejlede alle havelejere og der opfordres til at overholde de gældende love og vedtægter. I modsat fald kan det medføre opsigelse af lejemålet.* Ligeså̊ opfordres til at udvise respekt for hinandens forskelligheder, således at Søparken vil være en oase for os alle.**

***Ligeledes opfordres der til at udvise respekt for hinandens forskelligheder, således at Søparken vil være en oase for os alle. Dette er med til at minde alle om, at Søparkens værdisæt danner grundlag for vort fællesskab i Hf Søparken for nuværende som nye medlemmer.***

* ***Fællesskab***
* ***Livsglæde***
* ***Hjælpsomhed***
* ***Positivitet***
* ***Taknemmelighed***

***Ændringer/tilføjelser vedtaget d. 7. april 2024 på Søparkens generalforsamling***